Sodba Splošnega sodišča z dne 18. junija 2025 – MeSoFa/EOR
(Zadeva T-450/22)1
(Ekonomska in monetarna unija – Bančna unija – Enotni mehanizem za reševanje kreditnih institucij in določenih investicijskih podjetij (EMR) – Postopek reševanja, ki se uporablja, ko subjekt propada ali bo verjetno propadel – Sklep EOR, da ne bo sprejel sheme za reševanje – Ničnostna tožba – Pravni interes – Dopustnost – Člen 18 Uredbe (EU) št. 806/2014– Pristojnost avtorja akta – Pravica do izjave – Obveznost obrazložitve)
Jezik postopka: angleščina
Stranke
Tožeča stranka: MeSoFa Vermögensverwaltungs AG, nekdanja Sber Vermögensverwaltungs AG, sprva Sberbank Europe AG (Dunaj, Avstrija) (zastopnika: M. Fellner in P. Blaschke, odvetnika)
Tožena stranka: Enotni odbor za reševanje (zastopniki: H. Ehlers, L. Forestier in J. Rius Riu, agenti, skupaj z B. Meyringom in S. Ianc, odvetnikoma)
Intervenientka v podporo tožene stranke: Evropska centralna banka (zastopniki: A. Lefterov, G. Marafioti in E. Yoo, agenti)
Predmet
Tožeča stranka s tožbo na podlagi člena 263 PDEU predlaga razglasitev ničnosti odločitve Enotnega odbora za reševanje (EOR) SRB/EES/2022/19 z dne 1. marca 2022 o oceni pogojev za reševanje Sberbank Europe.
Izrek
Tožba se zavrne.
Družba MeSoFa Vermögensverwaltungs AG, nekdanja Sber Vermögensverwaltungs AG, sprva Sberbank Europe AG, nosi svoje stroške in stroške Enotnega odbora za reševanje (EOR).
Evropska centralna banka (ECB) nosi svoje stroške.
____________
1 UL C 389, 10.10.2022